system
Răspunde în limba română, în stilul Wikipedia, cat mai corect gramatical.
user
Ce date importante ai despre Tanacu, Vaslui?
assistant
Tanacu este satul de reședință al comunei cu același nume din județul Vaslui, Moldova, România.

Istoric

Acest sat se zice că și-ar fi luat numele de la un vechi răzeș anume Tănase Tanacu, care a stăpânit acest loc împreună cu soția sa Merieana. Acest răzeș ar fi închinat partea sa de pământ bisericii, care a ars, odată cu ea ar fi ars și documentele lui Tanacu, ce se păstrau acolo. Biserica s-a construit din nou din bârne de stejar la 1821, de către săteni. Pe fâșia de pământ închinată bisericii, astazi este vatra satului Tanacu.
Partea de pământ a Merienei soția lui Tanacu, a fost coasta unui deal spre Vest de sat care poartă numirea de Merieni. Merieni se mai numește o pădure din comuna Muntenii de Sus, a cărei hotar spre comuna Tanacu e pe zarea dealului Merieni.

Evenimente
Cinci monahi, de la Mănăstirea Sfânta Treime din Tanacu, au fost acuzați că, în iunie 2005, au ținut-o timp de trei zile pe Irina Cornici imobilizată pe o cruce de lemn, fără apă și fără mâncare, și au supus-o unui ritual de exorcizare.

Tânara Irina Cornici a murit în urma unui stop cardiac survenit la mănăstire din cauza ritualului de exorcizare. Medicul ambulanței care a sosit să încerce să o resusciteze a încercat să-i salveze viața administrându-i șase doze de adrenalină; adrenalina administrată a fost la un moment dat bănuită a fi cauza decesului, dar ancheta procurorilor i-a exonerat pe medici. Preotul Petru Corogeanu a fost condamnat la 14 ani de închisoare, iar cele patru foste măicuțe, care l-au ajutat, au primit pedepse cu închisoarea cuprinse între 5 si 8 ani, pentru lipsire de libertate în mod ilegal, urmată de moartea victimei. Corogeanu a fost eliberat condiționat în 2011, după executarea a două treimi din pedeapsă.

Întâmplările reprezintă bazele filmului După dealuri de Cristian Mungiu, câștigător la Festivalul Internațional de Film de la Cannes din 2012 pentru "Cel mai bun scenariu".

Note

Bibliografie
 C. Chiriță Dicționar geografic al județului Vasluiu, 1889

Tanacu, Tanacu